Diari Oficial de la Generalitat Valenciana


Sumari del DOGV 4147, del 13-12-2001 (2001/11670)

ACORD de 23 de juliol de 2001, de la Comissió Territorial d'Urbanisme d'Alacant, relatiu a la modificació puntual núm. 2 del Pla General Municipal de Petrer. Canvi de qualificació de sòl en UBO 4.2 Lloma Badada.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4147

Data del DOGV
:   13-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11189


Data del document
:   23-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Petrer
    * pla d'urbanisme

ACORD de 23 de juliol de 2001, de la Comissió Territorial d'Urbanisme d'Alacant, relatiu a la modificació puntual núm. 2 del Pla General Municipal de Petrer. Canvi de qualificació de sòl en UBO 4.2 Lloma Badada. [2001/11643]
  
Vist l'expedient de referència i d'acord amb els antecedents i les consideracions següents:
  
Antecedents de fet
  
Primer
  
El projecte de modificació puntual núm. 2 del Pla General es va sotmetre a informació pública durant un mes mitjançant Acord del ple de l'Ajuntament del 28 de setembre de 2000 per majoria absoluta, i es va publicar l'anunci en el Diari Oficial de la Generalitat Valenciana de 24 d'octubre de 2000 i en el diari La Verdad de 16 d'octubre del mateix any. Durant el pertinent període d'exposició pública, Construcciones Gran Torregrosa, SL, va presentar un escrit en què demanava una documentació i es reservava la facultat de presentar al·legacions. Entorn del mencionat escrit hi ha un informe jurídic en l'expedient. El projecte es va aprovar provisionalment pel mateix òrgan el 21 de desembre de 2000 per majoria absoluta.
  
Segon
  
La documentació està integrada per memòria informativa i justificativa, plans d'ordenació.
  
Tercer
  
L'objecte de l'expedient és la requalificació d'una superfície de 4.996,22 m2 de sòl classificat en el vigent Pla General com a urbà, UBO 4.2 lloma Badada, d'ús residencial per ús dotacional zona verda.
  
La mencionada superfície està delimitada pel nord, est i oest pel c/ Trinitat, 4, i al sud: pel límit del sòl urbà amb sòl no urbanitzable d'especial protecció ecològica i paisatgística ?Unitat Fisiogràfica U1.5 (serra del Sit i piemonts)-
  
Es justifica la proposta plantejada d'acord amb un informe d'interés mediambiental sol·licitat per l'Ajuntament que s'adjunta a l'expedient, el qual estudia i analitza la parcel·la, i indica que presenta característiques anàlogues als terrenys limítrofs de piemont de la Unitat Fisiogràfica U1.5 (serra del Sit i piemonts) classificada com a sòl no urbanitzable d'especial protecció ecològica i paisatgística, i considera que la vegetació de tota la serra suposa un perímetre de protecció paisatgística que és convenient mantindre i millorar.
  
Consideracions tecnicojurídiques
  
Primera
  
El procediment seguit per l'Ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (LRAU).
  
Segona
  
La documentació s'estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU.
  
Tercera
  
Les determinacions contingudes en aquest expedient es consideren correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda
  
1. Aprovar definitivament la modificació puntual núm. 2 del Pla General en el sòl UBO 4.2 lloma Badada del municipi de Petrer.
  
Publicar íntegrament aquest acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
Contra aquest acord que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 23 de juliol de 2001.- La secretària de la Comissió Territorial d'Urbanisme: Rosario Berjón Ayuso.